alexandrainst/scandi-wiki huggingface dataset:
Sadler Point

Sadler Point er eit nes i Wilhelmina Bay, som ligg 4 km aust for Garnerin Point på vestkysten av Graham Land. Det vart kartlagd av Belgica-ekspedisjonen under Gerlache, 1897-99. Det vart namngjeve av United Kingdom Antarctic Place-Names Committee (UK-APC) i 1960 etter James Sadler (1751–1828), ein konditor frå Oxford som var den første engelske ballongføraren. Han flydde med ein montgolfierballong den 4. oktober 1784.

Kjelder

Nes i Graham Land
Danco Coast
Cape Saenz

Cape Saenz er eit nes mellom Laubeuffjorden og Bigourdanfjorden, heilt sør på Arrowsmith Peninsula på vestkysten av Graham Land. Det vart oppdaga av Den franske antarktisekspedisjonen under Charcot, 1908–10, og vart namngjeve av han etter dr. Roque Sáenz Peña som var president i Argentina i 1910-13.

Kjelder

Nes i Graham Land
Loubet Coast
San Eladio Point

San Eladio Point er det nordvestlegaste neset på Bryde Island på Danco Coast i Graham Land. Det vart kartlagd av Den argentinske antarktisekspedisjonen, 1949–50. og namngjeve «Punta San Eladio» eller «Cabo San Eladio» etter ein offiser på ekspedisjonsskipet «Chiriguano». Ei engelsk form av namnet er godkjend.

Kjelder

Nes i Graham Land
Danco Coast
Seaplane Point

Seaplane Point er eit nes ved sørsida av Curtiss Bay, på nordaustkysten av Chavdar Peninsula på Davis Coast i Graham Land. Det vart kartlagd frå flyfoto teken av Hunting Aerosurveys (1955–57). Det vart namngjeve av United Kingdom Antarctic Place-Names Committee (UK-APC) i tilknyting til Curtiss Bay. Glenn Curtiss, som bukta er kalla opp etter var den første som flydde sjøfly i 1911.

Kjelder
 SCAR Composite Gazetteer of Antarctica.

Kjelder

Nes i Graham Land
Davis Coast
Sepulveda Point

Sepulveda Point er det sørlege neset i Recess Cove i Charlotte Bay i Danco Coast. Neset vart kalla «Punta Sepulveda» av Den chilenske antarktisekspedisjonen, 1952, etter løytnant Hernan Sepulveda Gore på kystvaktskipet «Lientur» som arbeidde i området.

Kjelder

Nes i Graham Land
Danco Coast
Shanty Point

Shanty Point er eit lite nes ved Darbel Bay, like vest for enden av Cardellbreen på vestkysten av Graham Land. Det vart fotografert av Hunting Aerosurveys Ltd. i 1955-57, og kartlagd frå desse bileta av Falkland Islands Dependencies Survey (FIDS). Det fekk dette namnet av United Kingdom Antarctic Place-Names Committee (UK-APC) fordi sett frå avstand så ser den firkanta klippa på neset ut som ei lita hytte med skeiv pipe. Shanty er eit engelsk ord for skur.

Kjelder

Nes i Graham Land
Loubet Coast
Sherlac Point

Sherlac Point er eit nes ved søraustenden av Ronge Island, utanfor vestkysten av Graham Land. Det vart først kartlagd og namngjeve «Cap Charles» av Belgica-ekspedisjonen under Gerlache, 1897-99. For å unngå forveksling med Charles Point i Hughes Bay, vart eit anagram av namnet godkjend av United Kingdom Antarctic Place-Names Committee (UK-APC) i 1960.

Kjelder

Nes i Graham Land
Danco Coast
Shiver Point

Shiver Point er eit nes, nedanfor ein 670 meter høg topp, 13 km vest for Cape Fairweather på austkysten av Graham Land. Det vart kartlagd i løpet av 1947 av Falkland Islands Dependencies Survey (FIDS) og vart namngjeve av United Kingdom Antarctic Place-Names Committee (UK-APC) i 1950. Namnet (Hutreneset) syner til kulde.

Kjelder

Nes i Graham Land
Oscar II Coast
Shmidt Point

Shmidt Point er eit nes heilt nord på Arrowsmith Peninsula, mellom Detusse Bay og Lallemandfjorden på vestkysten av Graham Land. Det vart oppdaga og grovt kartlagd i 1909 av Den franske antarktisekspedisjonen under Charcot. Det vart skissert frå lufta i 1937 av British Graham Land Expedition (BGLE) under Rymill. Det vart namngjeve i 1954 av United Kingdom Antarctic Place-Names Committee (UK-APC) etter professor Otto Schmidt, direktør i Arktis Institutt i Leningrad i 1930-32, og leiar for adminsitrasjonen av Northern Sea Route i 1932-39, i tillegg til at han leia mange ekspedisjonar i Arktis.

Kjelder

Nes i Graham Land
Loubet Coast
Cape Sobral

Cape Sobral er ei høg, hovudsakleg snødekt nes på sørenden av Sobral Peninsula, på austkysten av Graham Land. Det vart oppdaga av Den svenske antarktisekspedisjonen, 1901–04, under Nordenskjöld, som namngav det etter løytnant Jose M. Sobral i Den argentinske marinen, som var asst. fysikar og meteorolog i ekspedisjonen.

Kjelder

Nes i Graham Land
Nordenskjöld Coast
Sonia Point

Sonia Point er eit nes som ligg 10 km vest for Rahir Point på sørsida av Flandres Bay, på nordaustkysten av Kiev Peninsula i Graham Land. Det vart først kartlagd av Den franske antarktisekspedisjonen under Charcot, 1903–05, og kalla opp etter Madame Sonia Bunau-Varilla.

Kjelder
 SCAR Composite Gazetteer of Antarctica.

Kjelder

Nes i Graham Land
Danco Coast
Southard Promontory

Southard Promontory er eit markant nes, 6 nautiske mil (11 km) lang og 2 nautiske mil (3,7 km) breitt, som stik nordvestover i Millfjorden mellom Breitfussbreen og Albertsbreen, på Foyn Coast i Graham Land. Neset grensar til bretta klipper som stig 1500 meter over havet til eit relativt flatt og snødekt platå. Det vart fotografert frå lufta av Ronne antarktiske forskingsekspedisjon (RARE) og kartlagd frå bakken av Falkland Islands Dependencies Survey (FIDS) i 1947. I samband med at andre stader i nærleiken var kalla opp etter kartografar og vart namngjeve av United Kingdom Antarctic Place-Names Committee (UK-APC) etter Rupert B. Southard, Jr. i US Geological Survey (USGS), 1979–86.

Kjelder

Nes i Graham Land
Foyn Coast
Spur Point

Spur Point er eit nes på austenden av ei svart klippe som strekkjer seg søraustover mellom Andersonbreen og Sleipnirbreen til vestsida av Cabinetfjorden, på austkysten av Graham Land. Det skildrande namnet vart gjeve av Falkland Islands Dependencies Survey (FIDS) etter kartlegginga deira i 1947. Spur er eit engelsk ord for utstikkar. Neset vart fotografert frå lufta i løpet av 1947 av Ronne antarktiske forskingsekspedisjon (RARE) under Finn Rønne.

Kjelder

Nes i Graham Land
Foyn Coast
Steinheil Point

Shanty Point er eit lite nes i Darbel Bay, som ligg like vest for munningen av Cardellbreen på vestkysten av Graham Land. Det vart fotografert av Hunting Aerosurveys Ltd. i 1955-57, og kartlagd frå desse bileta av Falkland Islands Dependencies Survey (FIDS). Det fekk dette namnet av United Kingdom Antarctic Place-Names Committee (UK-APC) because, når ein stor, firkanta stein sett frå avstand såg ut som ei lita hytte med ei skeiv pipe. Shanty er eit engelsk ord for skur eller hytte.

Kjelder

Nes i Graham Land
Loubet Coast
Cape Sterneck

Cape Sterneck (britisk namn Cape Herschel) er ei bratt, svart klippe på eit nes på Chavdar Peninsula som utgjer nordsida av innløpet til Hughes Bay, på vestkysten av Den antarktiske halvøya. Det definerer grensa mellom Davis Coast i nordaust og Danco Coast i sørvest.

I 1898 utforska Belgica-ekspedisjonen under løytnant Adrien de Gerlache området og kalla dette neset opp etter ein tysk geogfysikar på ekspedisjonen.

Kjelder
 SCAR Composite Gazetteer of Antarctica.

Kjelder

Nes i Graham Land
Danco Coast
Davis Coast
Store Point

Store Point er det nordlegaste punktet på Neny Island, som ligg i Marguerite Bay utanfor vestkysten av Graham Land. Det vart kartlagd i 1947 av Falkland Islands Dependencies Survey (FIDS), som gav det dette namnet fordi FIDS hadde eit naudmatlager på neset.

Kjelder

Nes i Graham Land
Fallières Coast
Tarakchiev Point

Tarakchiev Point (bulgarsk Таракчиев нос, ‘Tarakchiev Nos’) er eit spisst, klippenes vest på Whittle Peninsula på Davis Coast i Graham Land på Den antarktiske halvøya. Det ligg på nordaustsida av innløpet til Jordanoff Bay, 4,4 km sør-sørvest for Cape Kater og 5 km nordaust for Wennersgaard Point.

Neset er kalla opp etter den bulgarske luftfartspioneren Prodan Taraktsjijev (1885–1969) som i lag med Radul Milkov i løpet av den første balkankrigen var den første til å nytte flybomber den 16. oktober 1912.

Kjelder
 Tarakchiev Point. SCAR Composite Gazetteer of Antarctica.
 Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)

Nes i Graham Land
Bulgaria og Antarktis
Davis Coast
Tashtego Point

Tashtego Point er eit kupert nes på austenden av ryggen ved sørsida av Stubbbreen, på austkysten av Graham Land. Det vart kartlagd og fotografert av Falkland Islands Dependencies Survey (FIDS) i 1947. Det vart namngjeve av United Kingdom Antarctic Place-Names Committee (UK-APC) etter Stubb sin harpunér på Pequod i Herman Melville-romanen Moby-Dick.

Kjelder

Nes i Graham Land
Oscar II Coast
Moby-Dick
Thomson Head

Thomson Head er eit bratt klippenes på 915 moh ved austsida av Bourgeoisfjorden, mellom Perutz- og Baderbreen, heilt nord på German Peninsula på Fallières Coast på vestsida av Graham Land i Antarktis. Det vart først kartlagd i 1936 av British Graham Land Expedition (BGLE) under Rymill. Det vart kartlagd på ny i 1948-49 av Falkland Islands Dependencies Survey (FIDS) og kalla opp etter William H. Thomson, som var pilot i FIDS ved Stonington Island i 1947.

Kjelder
 SCAR Composite Antarctic Gazetteer.

Kjelder

Nes i Graham Land
Fallières Coast
Thorne Point

Thorne Point er eit nes på vestsida av Langmuir Cove, heilt nordvest på Arrowsmith Peninsula i Graham Land. Det vart kartlagd i 1960 frå landmålingar av Falkland Islands Dependencies Survey (FIDS). Det er kalla opp etter John Thorne, som var meteorolog i FIDS ved Detaille Island i 1956 og 1957.

Kjelder

Nes i Graham Land
Loubet Coast
Tindal Bluff

Tindal Bluff er eit klipperikt nes på 800 moh mellom enden av Frickerbreen og Monnier Point på austkysten av Graham Land. Dette kystområdet vart fotografert av fleire amerikanske ekspedisjonar: U.S. Antarctic Service (USAS), 1939–41; Ronne antarktiske forskingsekspedisjon (RARE), 1947–48; U.S. Navy i 1968. Det vart kartlagd av Falkland Islands Dependencies Survey (FIDS), 1947–48. Det vart namngjeve av United Kingdom Antarctic Place-Names Committee (UK-APC) etter Ronald Tindal, assistent i British Antarctic Survey (BAS) for laget på Larsen isbrem i 1963-64.

Kjelder

Nes i Graham Land
Foyn Coast
Tutton Point

Tutton Point er det sørvestlege neset på Liard Island i Detusse Bay i Graham Land. Dette neset er ein landgangsplass og starten på ei rute til det indre av øya. Det vart kartlagd frå flyfoto teken av Ronne antarktiske forskingsekspedisjon (RARE) (1947–48) og Falkland Islands and Dependencies Aerial Survey Expedition (FIDASE) (1956–57). Det vart namngjeve av United Kingdom Antarctic Place-Names Committee (UK-APC) etter Alfred E.H. Tutton (1864–1938) ein britisk mineralog som skreiv The Natural History of Ice and Snow Illustrated from the Alps.

Kjelder

Nes i Graham Land
Loubet Coast
Cape Tuxen

Cape Tuxen er eit nes på sørsida av innløpet til Waddington Bay på Kiev Peninsula på vestkysten av Graham Land. Det vart oppdaga og namngjeve av Belgica-ekspedisjonen, 1897–99, under Gerlache.

Kjelder
 SCAR Composite Gazetteer of Antarctica.

Kjelder

Nes i Graham Land
Graham Coast
Valdivia Point

Valdivia Point er eit nes som utgjer både nordvestsida av innløpet til Salvesen Cove og det nordlegaste punktet på Pefaur (Ventimiglia) Peninsula på Danco Coast i Graham Land i Antarktis. Det vart kartlagd og namngjeve Valdivia Insel, etter det tyske skipet Valdivia, av Den svenske antarktisekspedisjonen under Nordenskjöld, 1901-04. Flyfoto teken av Falkland Islands and Dependencies Aerial Survey Expedition (FIDASE) i 1956-57 synte at det som først vart trudd å vere ei øy, var landsfast.

Kjelder
 SCAR Composite Gazetteer of Antarctica.

Kjelder

Nes i Graham Land
Danco Coast
Vesconte Point

Vesconte Point er eit bratt klippenes på sørsida av Bermel Peninsula på Bowman Coast og enden på ein utstikkar som går søraustover frå austsida av Bowditch Crests. Neset vart først grovt kartlagd av W.L.G. Joerg frå flyfoto teken under Lincoln Ellsworth den 23. november 1935, og vart seinare kartlagd av Falkland Islands Dependencies Survey (FIDS) i desember 1958. I samband med at andre namn i området var kalla opp etter pionerar innan navigasjon, vart neset namngjeve av United Kingdom Antarctic Place-Names Committee (UK-APC) etter Petrus Vesconte frå Genova, den tidlegaste kjende kartmakaren som det framleis finst kart etter (det første er datert 1311).

Kjelder

Nes i Graham Land
Bowman Coast
Vorweg Point

Vorweg Point er eit nes nordvest for Huitfeldt Point på sørvestsida av Barilari Bay, på vestkysten av Graham Land. Det vart kartlagd av British Graham Land Expedition (BGLE) under Rymill, 1934-37. Det vart namngjeve av United Kingdom Antarctic Place-Names Committee (UK-APC) i 1959 etter O. Vorweg, ein tysk skipioner som skreiv Das Schneeschuh Laufen (1893), truleg den første handboka om skigåing.

Kjelder

Nes i Graham Land
Graham Coast
Waterboat Point

Waterboat Point (spansk Península Munita) er det vestlegaste punktet på halvøya mellom Paradise Harbor og Andvord Bay på vestkysten av Graham Land. Neset har vorte skildra som ei øy, og vert ved høg flo skilt frå fastlandet, medan det elles er eit nes. Kysten i nærleiken vart først grovt kartlagd av Belgica-ekspedisjonen i 1898. Dette neset vart kartlagd og gjeven dette namnet av T.W. Bagshawe og M.C. Lester som budde der i ein båt frå januar 1921 til januar 1922.

Den chilenske González Videla-basen ligg ved Waterboat Point. Waterboat Point med restane av overvintringshytta frå 1921 er oppført på Antarktistraktaten si liste over historiske stader og kulturminne i Antarktis.

Kjelder 
Denne artikkelen bygger på «Waterboat Point» frå ,  den 16. desember 2012. 
 oppgav desse kjeldene: 
 

Nes i Graham Land
Danco Coast
Wennersgaard Point

Wennersgaard Point er eit nes som utgjer austsida av innløpet til Lanchester Bay og sørvestsida av innløpet til Jordanoff Bay på Davis Coast på vestkysten av Graham Land i Antarktis. Det vart først kartlagd av Den svenske antarktisekspedisjonen i november-desember 1902 og kalla opp etter Ole Christian Wennersgaard, ein sjømann på ekspedisjonen som døydde medan dei overvintra på Paulet Island i 1903.

Kjelder

Nes i Graham Land
Davis Coast
Stader i Antarktis kalla opp etter nordmenn
Ole Christian Wennersgaard

Ole Christian Wennersgaard () var ein norsk sjømann. Han deltok som matros på «Antarctic» under den svenske antarktisekspedisjonen i 1903. Han døydde av hjartefeil på Paulet Island under overvintringa i 1903. Wennersgaard vart gravlagd i Antarktis. 

Wennersgaard Point er eit nes i Antarktis som er kalla opp til minne etter nordmannen.

Kjelder
 SCAR om Wennersgaard Point

Folk døde under antarktisekspedisjonar
Norske sjømenn
Norske antarktisfararar
Cass på New Zealand

Cass er ein busetnad i distriktet  Selwyn i regionen Canterbury på Sørøya på New Zealand.

Staden har fått namn etter Thomas Cass, ein kjend landmålar i pionertida i området.  Riksvegen State Highway 73 går nær staden, og jarnvegen Midland Line mellom Christchurch ogWest Coast vart opna til staden i 1910. Heile linja opna i 1923 då tunellen Otira Tunnel var bygd ferdig. Sidan november 1987 har den kjende passasjerlinja TranzAlpine gått gjennom byen.
Cass er ein av dei få stadane i verda med ein populasjon på berre ein person.

Referansar 

Denne artikkelen bygger på «Cass, New Zealand» frå ,  den 16. desember 2012.  
 

Selwyn District
Canterbury på New Zealand
Werenskiold Bastion

Werenskiold Bastion er eit bratt klippenes som stig opp til over 1000 meter over havet og dannar kystlinja mellom Demorestbreen og Matthesbreen på austkysten av Graham Land. Neset vart observert og fotografert av fleire amerikanske ekspedisjonar: U.S. Antarctic Service (USAS), 1939–41; Ronne antarktiske forskingsekspedisjon (RARE) 1947-48; U.S. Navy i 1968. Det vart kartlagd av Falkland Islands Dependencies Survey (FIDS), 1947-48. Det vart namngjeve av United Kingdom Antarctic Place-Names Committee (UK-APC) etter Werner Werenskiold (1883–1961), ein norsk geograf som arbeidde med teorien om brestraumar.

Kjelder

Nes i Graham Land
Bowman Coast
Stader i Antarktis kalla opp etter nordmenn
Cape Willems

Cape Willems er eit nes som utgjer nordsida av innløpet til Flandres Bay på vestkysten av Graham Land. Det vart først kartlagt av Belgica-ekspedisjonen, 1897–99, og vart namngjeve av Gerlache etter Pierre Willems.

Sjå òg
 Bayard Islands

Kjelder

Nes i Graham Land
Danco Coast
Cape Worsley

Cape Worsley er eit kuppelforma nes 225 meter over havet med snøfrie klipper på sør- og austsida. Det ligg 10 10 nautiske mil (18 km) aust for sørenden av Detroit Plateau på Nordenskjöld Coast i Graham Land i Antarktis. Det vart kartlagd av Falkland Islands Dependencies Survey (FIDS) i 1947 og kalla opp etter offiseren Frank A. Worsley, ein britisk polarutforskar og medlem av ekspedisjonane til sir Ernest Shackleton i 1914-16 og 1921-22.

Kjelder

Nes i Graham Land
Nordenskjöld Coast
Zapato Point

Zapato Point er eit nes 3 miles (4,8 km) sørvest for Canon Point på vestkysten av Graham Land. Det vart oppdaga av Belgica-ekspedisjonen under Gerlache, som segla mellom neset og Brooklyn Island den 7. februar 1898. Namnet finst på eit argentinsk kart frå 1954.

Kjelder

Nes i Graham Land
Danco Coast
Werner Werenskiold

Werner Werenskiold () var ein norsk geolog.

Werenskiold var professor i geografi 1925-53 ved Geografisk institutt ved Universitetet i Oslo som han òg styrte i tida 1917-53. Den største innsatsen gjorde han ved å utforme ei mest mogeleg eksakt universitetsundervisning i naturgeografi. Werenskiold utførte verdifullt arbeid som deltakar i dei norske Svalbard-ekspedisjonane 1918–24. Sumaropphalda på Svalbard 1917-25 danna grunnlag for hans dr.philos. i 1924 innan meteorologien  vind og straum) på øygruppa. Han leia isbre-undersøkingane i Jotunheimen frå 1927. Han studerte bl.a. Telemarksuiten og Hedmarkgruppa og gav ut mange artiklar i fagtidsskrift. Som popularisator var Werenskiold særleg kjent ved Jorden (2 bd., 1934) og som medredaktør av Norge, vårt land (2 bd., 1937; 4. utg. 3 bd., 1958) og Jorden vår klode (4 bd., 1957).

Far hans var målaren Erik Werenskiold og broren var Dagfin Werenskiold. I studietida var naboen Fridtjof Nansen mentoren hans og tanten Fernanda Nissen inspirator, så det vart cand.real. i realfag ved Det Kongelige Frederiks Universitet i 1907 før han fekk fast stilling ved Norges Geologiske Undersøkelse 1907-17. Ved universitetet fortsette han som stipendiat 1910-15 og dosent 1915-25. Han skreiv fleire bøker.

Utmerkingar
innvalt i Det Norske Videnskaps-Akademi  1926
æresmedlem av Oslo Geofysikeres Forening og Sydsvenska Geografiska Sällskapet i Lund. 
riddar av 1. klasse av St. Olavs Orden 1955.
Fleire stader er kalla opp etter han. På Spitsbergen finst Werenskioldbreen og Werenskioldfjellet og i Antarktis finst klippa Werenskiold Bastion.

Kjelder
Delar av denne artikkelen bygger på «Werner Werenskiold» frå ,  den 16. desember 2012. 
 oppgav desse kjeldene:

Bakgrunnsstoff
 Bilde av Werner Werenskiold 19.11.1958, Oslo Museum

Norske geologar
Professorar ved Universitetet i Oslo
Folk frå Bærum
St. Olavs Orden
Medlemmar av Det Norske Videnskaps-Akademi
Cape Bickerton

Cape Bickerton er eit isdekt nes 5 nautiske mil (9 km) aust-nordaust for Gravenoire Rock heilt nord på kysten like aust for Victor Bay. Det vart kartlagd av Den australasiatiske antarktisekspedisjonen under Mawson, 1911-14, og vart namngjeve av han etter F. H. Bickerton, ingeniør på ekspedisjonen og leiaren for Western Party som oppdaga neset frå den vestlegaste leiren sin.

Kjelder

Nes i Adélie Land
Cap Bienvenue

Cape Bienvenue er eit lite klippenes på 44 moh. på austsida av innløpet til Piner Bay i Antarktis som er delvis isdekt. Det vart fotografert frå lufta av U.S. Navy Operasjon Highjump, 1946-47. Det vart kartlagt og namngjeve av Den franske antarktisekspedisjonen under Barre, 1951–52, som oppretta ein astronomisk kontrollstasjon på neset. Bienvenue er eit fransk ord som tyder 'velkomen', som synte at franskmennene var nøgde med å finne eit nes som ikkje tidlegare var kartlagt der dei kunne gå i land.

Kjelder

Nes i Adélie Land
Dhivehi

Dhivehi eller maldivisk er eit indoarisk språk som blir tala av rundt 300 000 menneske på Maldivane, der det også er offisielt språk. Språket blir også tala på den indiske øya Maliku, der det er kjent som mahl. 

Ein reknar med at dhivehi stammar frå maharashtri, eit prakritspråk som også er opphav til moderne marathi og singalesisk. Dhivehi er nært i slekt med singalesisk, som blir tala på Sri Lanka. Dhivehi har også hatt sterk påverknad frå arabisk, mellom anna på skriftspråket. Andre språk som har påverka dhivehi er  er singalesisk, tamilsk, malayalam, hindi, fransk, persisk, portugisisk og engelsk. I dag blir det til dømes brukt mange engelske lånord.

Dhivehi er det sørlegaste indoeuropeiske språket. Saman med singalesisk dannar det undergruppa singelesisk-maldiviske språk. På grunn av den store spreiinga av dei maldiviske øyane har det utviklar seg regionale forskjellar i uttale og ordforråd. Desse er størst i nord og sør; folk frå Malé har til dømes store vanskar med å forstå dialekten ein bruker på Addu.

Dhivehi uttrykker eit rangsystem med tre klassar eller nivå. Det øvste nivået, reethi bas eller aadhe-vadainevvun, blir brukt for å tiltala medlemmer av øvste klasse («blått blod»), og blir i dag mest brukt på radio og fjernsyn. Neste nivå blir brukt for å visa respekt for eldre, offisielle tjenestemenn og framande, og er kjend som labba-dhuruvun. Det tredje nivået blir brukt i uformell daglegtale.

Skrift

Dhivehi blir skrive med thaana, eit alfabet som berre blir brukt for dhivehi, og bli skrive frå høgre til venstre. Tidlegare var eit alfabet kalla dhives akuru, av sørindisk type og med motsett skriveretning, i bruk. Dhives akuru var utbreidd  på øyane fram til 1700-talet, då islam kom til Maldivane. Det blei brukt fram til 1900-talet til korrespondanse med og på isolerte stader.

Referansar 

Denne artikkelen bygger på «Dhivehi» frå ,  den 16. desember 2012.

Bakgrunnsstoff 
 Useful Dhivehi words  ved maldiveslive.in
Dhivehi language - Audio Bible stories and lessons ved globalrecordings.net

Indoariske språk
Språk på Maldivane
Språk i India
Einskildspråk
Papiamento

Papiamento er eit kreolspråk som blir tala på Aruba, Bonaire og Curaçao (ABC-øyane), i tillegg til nokre andre øyar i Karibia. Språket er hovudsakleg basert på spansk eller portugisisk og nederlandsk, med mindre innslag frå arawak- og vestafrikanske språk. Papiamento blei gjort til offisielt språk på Dei nederlandske Antillane, no Karibisk Nederland, i 2007.

Mange papiamento-talande snakkar også nederlandsk, engelsk eller spansk. Venezuelansk spansk har sterk påvirknad i dag, spesielt på Aruba.

Kjelder 

Denne artikkelen bygger på «Papiamento» frå ,  den 17. desember 2012.  

Pidgin- og kreolspråk
Språk på Aruba
Språk i Nederland
Einskildspråk
Dag Seierstad

Dag Seierstad () er ein norsk SV-politikar og samfunnsdebatant. Han er far til journalist og forfatter Åsne Seierstad.

Seierstad er utdanna fysikar og arbeidde ei rad år som amanuensis i samfunnspolitikk ved Høgskolen i Lillehammer.

I 1958 vart han med i Sosialistisk Studentlag.  Han var medlem i SF frå starten i 1961 og sentralstyremedlem i perioden 1969-1973. 

Seierstad var sentralstyremedlem i SV frå 1995-2005, og partiets førstekandidat i Oppland ved stortingsvala i 1993 og 1997. 

Motstand mot EF og EU har vore kampsakene til Seierstad og han skriv artikler om EU i Klassekampen kva veke.

I november 2006 gav Pax forlag ut Festskrift for Dag Seierstad, som hadde samla ei rad av artiklane hans frå 1949 til i dag. I 2006 fekk han Neshornet, Klassekampens kulturpris. Under Nei til EUs landsmøte 10. november 2012, vart Seierstad utnemnd til organisasjonens første æresmedlem.

Kjelder 
Denne artikkelen bygger på «Dag Seierstad» frå ,  den 17. desember 2012.  
 

SV-politikarar
Nei til EU
Folk frå Oslo